Tore Moren

**Tore Moren** (født 1969) er en norsk gitarist.

Tore begynte å spille gitar som elleve-åring og hadde Guren Hagen som gitarlærer. Den første gitaren var en Sigma Les Paul-kopi. Han startet i tenårene bandet Evil Blade sammen med blant annet Stein Andersen, Jørn Nilo og broren.

Som 21-åring begynte Moren i bandet Street Legal. Han forlot Street Legal mot slutten av 1998 for å begynne i bandet The Snakes sammen med Jørn Lande, Sid Ringsby og Willy Bendiksen, hvor han tok over gitarjobben etter de tidligere Whitesnake-gitaristene Bernie Marsden og Micky Moody. Samtidig gjorde de også jobber under navnet Wild Willy's Gang med Ronnie Le Tekrø fra TNT. Dette ble starten på bandet Jorn. Samtidig startet Moren opp bandet Carnivora da Jorn i utgangspunktet skulle være soloprosjektet til Jørn Lande. Med seg i Carnivora hadde han vokalist Michael Eriksen (Circus Maximus), Jan Axel Blomberg (Mayhem, Arcturus) på slagverk og Bjarne Torud (Pearly Catz) på bassgitar.

Moren og Lande gikk etter dette sammen og skrev Jorns andre musikkalbum *[[Worldchanger]]*. Etter dette valgte Tore å konsentrere seg om andre prosjekter i en periode. I tiden som fulgte ga han ut albumet *[[House of Dreams]]* med det norsk/tyske bandet Rain sammen med vokalisten Michael Bormann. Samtidig startet han Ozzy-tributebandet Ozzmosis sammen med blant andre Eiríkur Hauksson (Artch, Magic Pie, Ken Hensley & Live Fire) som senere ble erstattet av Nils K. Rue fra Pagan's Mind. I denne perioden begynte han også å spille i avant-garde metal bandet Arcturus hvor han var med på utgivelsen Sideshow Symphonies (2005) og konsert DVD-en *[[Shipwrecked in Oslo]]*.

*[[The Duke]]* (2006) er den fjerde plata til Jorn og her kom Moren inn i bandet igjen. Etter hvert ble det vanskelig å kombinere Arcturus og Jorn samtidig, da de andre Arcturus-medlemmene også hadde andre band som veide tyngre. Dermed bestemte de seg for og legge ned bandet under en turné i Australia i 2007.

Moren har spilt inn musikk til den siste serien av Brødrene Dal, og vært vikar i AC/DC-coverbandet Heatseekers.

## Band
* Jorn
* Carnivora
* Wild Willy's Gang
* Arcturus
* Rain
* Street Legal
* Ozzmosis (Ozzy Osbourne tribute-band)
* Heatseekers (gjesteartist)

## Diskografi
* Utdypende artikkel: Tore Morens diskografi
* 2000 – Street Legal – Thunderdome
* 2000 – JORN – Starfire
* 2001 – JORN – Worldchanger
* 2002 – Rain – House of Dreams
* 2004 – Carnivora – Judas
* 2005 – Arcturus – Sideshow Symphonies
* 2006 – JORN – The Duke
* 2006 – Rain – Stronger
* 2006 – Carnivora – Re-Incarnal
* 2007 – JORN – The Gathering
* 2007 – JORN – Unlocking the Past
* 2007 – JORN – Live in America
* 2008 – JORN – Lonely are the Brave
* 2009 – JORN – Spirit Black
* 2009 – JORN – Dukebox
* 2010 – JORN – Dio
* 2011 – JORN – Live in Black

### Singler
* 2011 – The Journey
* 2011 – Benedicte's Song

### Gjesteopptredener
* 2003 – Extol – Synergy
* 2006 – Playboys – Mafia
* 2008 – Shredding Accross the World vol I
* 2009 – Skitliv – Skandinavisk Misantropi
* 2009 – Pete M – Alien8 Yourself
* 2010 – Sebastien – Tears of White Roses
* 2010 – Bare Egil Band – I Fyr og Flamme

### Live DVD
* 2006 – Arcturus – Shipwrecked in Oslo
* 2009 – JORN – Live in America
* 2011 – JORN – Live in Black

## Eksterne lenker
* 
* www.torestmoren.com